**Tomi Körkkö** (s. 26. maaliskuuta 1991 Oulu) on suomalainen jääkiekkoilija, joka pelaa monikansallisen Erste Bank Eishockey Ligan itävaltalaisjoukkue Dornbirner EC:ssä. Hän on pelipaikaltaan vasen laitahyökkääjä.

Ura
---

Körkkö on Laser HT:n kasvatti. Hän pelasi siellä kevääseen 2006 saakka, jonka jälkeen Körkkö siirtyi kaudeksi 2006–2007 Oulun Kärppien C-nuoriin. Hän voitti siellä SM-hopeaa keväällä 2007. Kaudella 2007–2008 Körkkö oli tehoilla 12+11=23 Joonas Donskoin kanssa Kärppien toiseksi paras pistemies Mikael Granlundin jälkeen. Hän voitti keväällä 2009 B-nuorten SM-pronssia. Körkön kausi 2009–2010 päättyi puolestaan A-nuorten Suomenmestaruuteen.
–
Kaudella 2010–2011 Körköstä tuli Kärppien A-nuorten kapteeni. Hän oli 19 osumallaan joukkueen paras maalintekijä. Körkkö debytoi SM-liigassa 18. marraskuuta 2010, jolloin Kärpät pelasi Saimaan Palloa vastaan. Hänelle avautui paikka kokoonpanosta, kun Kimmo Koskenkorva sai perheenlisäystä sekä myös Juho Keränen ja Joonas Donskoi olivat hyökkäyksestä sivussa. Körkkö sai ottelussa jääaikaa 5.44 minuuttia ja hän keräsi teholukeman +1 sekä yhden kahden minuutin jäähyn. Körkkö teki SM-liigauransa ensimmäisen maalin ja kauden ainoaksi jääneen pisteensä 4. tammikuuta 2011 Turun Palloseuraa vastaan. Ottelu oli hänelle SM-liigauran kolmas ja ensimmäinen kotona. Körkön osuma jäi Kärppien ainoaksi 1–4-tappioon päättyneessä ottelussa. Yhteensä Körkkö pelasi kauden aikana 13 SM-liigan runkosarjaottelua. Hän pelasi myös yhteensä kuuden Mestis-ottelun verran alle 20-vuotiaiden maajoukkueessa ja Kiekko-Laserissa tehden kaksi maalia.

Kauden 2011–2012 Körkkö pelasi suurimmaksi osaksi Kärppien A-nuorissa sekä Kiekko-Laserissa, joka ajautui kesken kauden konkurssiin joulukuussa 2011. Hän pelasi kauden aikana SM-liigassa 21 runkosarja- ja seitsemän playoff-ottelua tehden yhden maalin. Kaudesta 2012–2013 Körkkö kärsi suurimman osan olkapäävammasta ja loppukaudella hän sai lisäksi polvivamman. Körkkö pelasi SM-liigassa kaikkiaan 17 runkosarjaottelua tehopistein 1+1=2. Hän pelasi kauden aikana myös kolme ottelua lainalla Kajaanin Hokissa joulukuussa 2012.

Kaudella 2013–2014 Körkkö jäi Kärpissä hyvin vähälle peliajalle ja sai joukkueessa kauden aikana tililleen vain viisi European Trophy- ja kolme runkosarjaottelua. Lokakuussa 2013 hän siirtyi marraskuun maaottelutaukoon asti kestäneellä sopimuksella lainalla Mestis-joukkue Jokipoikiin. Joulukuussa Kärpät lainasi Körkön Kalevan Palloon aluksi joulutaukoon saakka. Hänen lainapestiään jatkettiin pariin otteeseen aina kauden loppuun saakka. Körkkö pelasi kauden aikana SM-liigassa yhteensä 31 runkosarjaottelua tehopistein 5+3=8.

Körkkö siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportin riveihin. Hänen kautensa jäi loukkaantumisen vuoksi kuitenkin vain 29 ottelun mittaiseksi. Joulukuussa 2014 Körkkö teki joukkueen kanssa vuoden mittaisen jatkosopimuksen. Kaksi vuotta myöhemmin, joulukuun 2016 lopulla hänen sopimustaan Sportin kanssa jatkettiin kahdella vuodella. Kaudella 2017–2018 Körkkö teki SM-liigan yhden kauden piste-ennätyksensä tehoilla 8+9=17.

Syksyllä 2019 Körkkö harjoitteli Kärppien A-nuorten jääharjoitusten mukana, kunnes lokakuussa hän siirtyi alustavasti 3. marraskuuta asti kestävällä sopimuksella monikansallisen Erste Bank Eishockey Ligan itävaltalaisjoukkue Dornbirner EC:hen paikkaamaan Evan Truppin loukkaantumista. Runsas kuukausi myöhemmin, marraskuun lopulla Körkkö teki seuran kanssa loppukauden 2019–2020 kattavan jatksopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Suomi U20 | Mestis | 4 | 1 | 0 | 1 | 0 | – | – | – | – | – |
|  | Kiekko-Laser | Mestis | 2 | 1 | 0 | 1 | 0 | – | – | – | – | – |
|  | Kärpät | SM-liiga | 13 | 1 | 0 | 1 | 2 | – | – | – | – | – |
| 2011–2012 | Kiekko-Laser | Mestis | 13 | 5 | 1 | 6 | 33 | – | – | – | – | – |
|  | Kärpät | SM-liiga | 21 | 0 | 0 | 0 | 4 | 7 | 1 | 0 | 1 | 0 |
| 2012–2013 | Hokki | Mestis | 3 | 0 | 1 | 1 | 0 | – | – | – | – | – |
|  | Kärpät | SM-liiga | 17 | 1 | 1 | 2 | 0 | – | – | – | – | – |
| 2013–2014 | Jokipojat | Mestis | 6 | 0 | 0 | 0 | 4 | – | – | – | – | – |
|  | Kärpät | SM-liiga | 3 | 0 | 0 | 0 | 0 | – | – | – | – | – |
|  | KalPa | SM-liiga | 28 | 5 | 3 | 8 | 22 | – | – | – | – | – |
| 2014–2015 | Sport | SM-liiga | 29 | 4 | 1 | 5 | 12 | – | – | – | – | – |
| 2015–2016 | Sport | SM-liiga | 49 | 1 | 6 | 7 | 8 | 2 | 0 | 0 | 0 | 0 |
| 2016–2017 | Sport | SM-liiga | 59 | 9 | 6 | 15 | 6 | – | – | – | – | – |
| 2017–2018 | Sport | SM-liiga | 59 | 8 | 9 | 17 | 20 | – | – | – | – | – |
| 2018–2019 | Sport | SM-liiga | 55 | 3 | 3 | 6 | 6 | – | – | – | – | – |
| 2019–2020 | Dornbirner EC | EBEL | 39 | 8 | 13 | 21 | 18 | – | – | – | – | – |
| 9 kautta | yhteensä | SM-liiga | 333 | 32 | 29 | 61 | 80 | 9 | 1 | 0 | 1 | 0 |
| 1 kausi | yhteensä | EBEL | 39 | 8 | 13 | 21 | 18 | – | – | – | – | – |

Lähteet
-------

* Tomi Körkkö The Internet Hockey Databasessa (englanniksi)
* Tomi Körkkö Eurohockey-sivustolla (englanniksi)
* Tomi Körkkö *Elite Prospects*. Everysport Media Group AB.  (englanniksi)

### Viitteet

1. ↑  Tomi Körkkö – Pelaajakortti » Vaasan Sport
2. ↑  Tilastot *liiga.fi*. Jääkiekon SM-liiga. Viitattu 26.3.2019.
3. ↑  Elite Prospects - Kärpät U18 *eliteprospects.com*. Everysport Media Group. Viitattu 26.3.2019 (englanniksi).
4. 1 2 3 4  Tomi Körkkö *Elite Prospects*. Everysport Media Group AB.  (englanniksi)
5. ↑  Elite Prospects - Kärpät U20 *eliteprospects.com*. Everysport Media Group. Viitattu 26.3.2019 (englanniksi).
6. ↑  Lahti, Juhani: Kärppien nimimiehet heräämässä *yle.fi*.  18.11.2010. Yleisradio. Viitattu 19.7.2020.
7. ↑  Tilastot *liiga.fi*.  18.11.2010. Jääkiekon SM-liiga. Viitattu 18.1.2011.
8. ↑  Kärppien suurhankinta heräilemässä *MTVuutiset.fi*.  18.11.2010. MTV. Viitattu 19.7.2020.
9. ↑  Väisänen, Matti: Körkön uurastus palkittiin uran avausmaalilla *Jatkoaika.com*.  4.1.2011. Jatkoaika r.y. Viitattu 18.1.2011.
10. ↑  Onnela, Janne: Kärppien pelaaja-arvioinnit 2012–2013: Ei tervettä päivää *Jatkoaika.com*.  24.3.2013. Jatkoaika r.y. Viitattu 24.3.2013.
11. ↑  Hokki lainaa Körkköä ja Leskistä *Jatkoaika.com*.  9.12.2012. Jatkoaika r.y. Viitattu 18.3.2013.
12. ↑  Jokipoikiin seuraava oululaislaina *Jatkoaika.com*.  14.10.2013. Jatkoaika r.y. Viitattu 29.3.2014.
13. ↑  KalPa lainaa Körkköä *Jatkoaika.com*.  1.12.2013. Jatkoaika r.y. Viitattu 29.3.2014.
14. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 11.5.2014.
15. ↑  Körkön kausi päättyi *Jatkoaika.com*.  23.1.2015. Jatkoaika r.y. Viitattu 15.3.2015.
16. ↑  Vaasan Sportille kolme jatkosopimusta *Jatkoaika.com*.  4.12.2014. Jatkoaika r.y. Viitattu 5.12.2014.
17. ↑  Jesse Paukku Sportin riveihin *Jatkoaika.com*.  29.12.2016. Jatkoaika r.y. Viitattu 29.12.2016.
18. ↑  Wilenius, Teemu: Köllöttely sai riittää *kaleva.fi*.  16.10.2019. Kaleva. Viitattu 23.10.2019.
19. ↑  DEC Pressroom Twitterissä *twitter.com*.  23.10.2019. DEC Bulldogs GmbH. Viitattu 23.10.2019 (englanniksi).
20. ↑  Dornbirn Bulldogs *facebook.com*.  28.11.2019. DEC Bulldogs GmbH. Viitattu 28.11.2019 (saksaksi).
21. ↑  Pönniö, Toni: Ensimmäinen "ulkomaankomennus" jatkuu *suomikiekko.com*.  28.11.2019. Nordic Sport Media. Viitattu 28.11.2019.
22. ↑  Kiekko-Laserin Mestis-kauden tilastot hylätty joukkueen konkurssin takia.